ઠાકુરે ગત એપ્રિલમાં કહ્યું હતું કે આઇપીએલને આસાન નિશાન બનાવાઈ રહી છે અને તેના વિરુદ્ધ કોર્ટમાં સતત અરજીઓને કારણે આઇપીએલને વિદેશમાં યોજવા અંગે વિચારણા થઈ શકે છે. બીસીસીઆઇના એક ટોચના અધિકારીએ કહ્યું કે આ વર્ષે દુષ્કાળને કારણે આઇપીએલ મેચમાં પાણીની બરબાદીને લઈને આ લીગ વિરુદ્ધ ઘણાં રાજ્યોમાં પિટિશન કરવામાં આવી હતી. આને કારણે અમારે કેટલીક મેચોનું સ્થળ બદલવું પડ્યું હતું, પરંતુ આ સિઝનની સફળતા અને અન્ય સમસ્યાઓને જોતાં આઇપીએલનું વિદેશમાં આયોજન કરવું આસાન કામ નથી. આગામી આઇપીએલ ભારતમાં જ યોજાશે.